แจ๊คหม่า เมินมาไทย
นายอุตตม สาวนายน รมว.อุตสาหกรรม เปิดเผยว่า ขณะนี้นายแจ๊ค หม่า ผู้ก่อตั้งอาลีบาบา (Alibaba) บริษัทอีคอมเมิร์ซบริษัทขนาดใหญ่ที่สุดของประเทศจีนได้แจ้งให้ทราบว่าไม่สามารถเดินทางมาเยือนประเทศไทยได้แล้ว แต่ได้แต่งตั้งหัวหน้าทีมใหม่ในการเจรจาการจัดทำยุทธศาสตร์การลงทุนในเขตระเบียงเศรษฐกิจพิเศษภาคตะวันออก (อีอีซี) โดยหัวหน้าทีมใหม่จะเดินทางมาไทยในเดือน มี.ค.นี้ เพื่อหารือการลงทุนเพิ่มเติมภายใต้ยุทธศาสตร์ใหม่,อาลีบาบาได้แต่งตั้ง น.ส.แองเจิ้ล เป็นหัวหน้าทีมคนใหม่ ที่จะมาเจรจาโดยตรงกับสำนักงานอีอีซี เพื่อพิจารณาหาข้อสรุปเรื่องยุทธศาสตร์ร่วมกัน โดยเน้นให้ครอบคลุมการลงทุนที่มากขึ้นและลงลึกรายละเอียด และจัดโครงการให้ชัดเจนว่าจะเริ่มจากโครงการใดบ้าง โดยมีความร่วมมือระยะแรก 6-8 ด้าน และในยุทธศาสตร์นี้จะรวมถึงโครงการที่ลาซาด้าได้ประกาศลงทุนในอีอีซีไว้ก่อนหน้านี้ ซึ่งเราก็ต้องเจรจาให้ชัดเจนว่าจะร่วมมือในด้านใดบ้าง โดยภายใต้ยุทธศาสตร์ใหม่ อาลีบาบาได้ขอให้ฝ่ายไทยจัดทำมาตรการการลงทุนให้เจาะลึกไปถึงระดับผู้ประกอบการเอสเอ็มอี อาทิ การพัฒนาเอสเอ็มอีในเรื่องทักษะการใช้อีคอมเมิร์ซยุคใหม่ให้สามารถพัฒนาเป็นช่องทางการค้าได้นอกเหนือจากช่องทางค้าขายปกติ เพื่อทำให้คนเข้ามาซื้อของในตลาดออนไลน์มากขึ้น เป็นต้น.
นายอุตตม สาวนายน รมว.อุตสาหกรรม เปิดเผยว่า ขณะนี้นายแจ๊คหม่า ผู้ก่อตั้งอาลีบาบา (Alibaba) บริษัทอีคอมเมิร์ซบริษัทขนาดใหญ่ที่สุดของประเทศจีนได้แจ้งให้ทราบว่าไม่สามารถเดินทางมาเยือนประเทศไทยได้แล้ว
แจ๊ค หม่า,อาลีบาบา,อุตตม สาวนายน,อีอีซี,ระเบียงเศรษฐกิจพิเศษภาคตะวันออก,ข่าวทั่วไป